ઘણી વખત તમારા પર તમારા પિતા કે માતાના વ્યવસાય ને જ કારકિર્દી તરીકે અપનાવવાનું સીધું કે આડકતરું દબાણ આવતું હોય છે. પરંતુ આવા દબાણ ને વશ ન થાઓ. તમે અત્યારે સુધી જોયું ને અનુભવયુ પણ હશે કે માતા પિતાના વ્યવસાયમાં તેઓ સફળ થયા છે, અને આ એ જ વ્યવસાય છે જેના લીધે તમે તમારી આવશ્યકતાઓ પૂરી કરી ને આગળ આવ્યા. પરંતુ દરેક વ્યક્તિની પ્રતિભા તેમજ પસંદગી અલગ હોય છે. જે વ્યવસાયમાં તમારા માતા પિતા સફળ થયા તેમાં જ તમારે આગળ વધવું જોઈએ એવા દબાણ ને વશ થયા વગર સ્વતંત્ર નિર્ણય શક્તિ અને તમારા અંતરાત્માના અવાજથી દોરવાઈ ને કારકિર્દી પસંદ કરશો.